इवेंट के दौरान दी गई सबसे पीछे वाली सीट, भड़के फैंस बोले- बैक बेंचर्स ही विनर बनता है
SS Rajamouli And RRR Team Gets Seats In Last Row. ऑस्कर अवॉर्ड्स के दौरान का एक वीडियो वायरल हो रहा है जिसको लेकर भारतीय प्रशंसक नाराजगी जाहिर कर रहे हैं। दरअसल इवेंट के दौरान RRR के डायरेक्टर एस.एस राजामौली को उनकी टीम सहित सबसे पीछे वाली सीट दी
RRR के गाने नाटू-नाटू के ऑस्कर जीतने से पूरे भारतीयों का सीना गर्व के चौड़ा हो गया है। करीब 15 साल बाद ऐसा मौका आया है कि किसी भारतीय ने सिनेमा के सबसे बड़े मंच पर भारत का झंडा बुलंद किया है।
हालांकि ऑस्कर अवॉर्ड्स के दौरान का एक वीडियो वायरल हो रहा है जिसको लेकर भारतीय प्रशंसक नाराजगी जाहिर कर रहे हैं। दरअसल इवेंट के दौरान RRR के डायरेक्टर एस.एस राजामौली को उनके परिवार सहित सबसे पीछे वाली सीट दी गई थी। इस पर फैंस कड़ी नाराजगी जाहिर कर रहे हैं।
लोगों ने एकेडमी को सुनाई खरी खोटी
वीडियो वायरल होते ही फैंस ने ऑस्कर का आयोजन कराने वाली एकेडमी को खरी खोटी सुना दी। लोगों ने ऑर्गनाइजर्स को सीटिंग अरेंजमेंट के लिए आड़े हाथों लिया। लोगों का कहना है कि जिस फिल्म के गाने को ऑस्कर मिला है, उसकी टीम को सबसे अंतिम लाइन में बैठाना अपमानजनक है।
यूजर्स का मानना है कि एकेडमी को ये बात पता रहती है कि अवॉर्ड कौन जीतने वाला है, इसके बावजूद उन्होंने आरआरआर की टीम को सबसे अंतिम लाइन पर सीट दी, ये वाकई सोचने वाली बात है।
फैंस ने कहा- बैक बेंचर्स ही विनर बनता है
सोशल मीडिया पर लोगों ने इस मामले में काफी संख्या में रिएक्शन दिया है। एक यूजर ने लिखा, 'ऑर्गनाइजर्स ने उन्हें ( राजामौली) को एग्जिट सीट पर बैठाया, मैं दावे से कहता हूं कि अगली फिल्म के बाद उन्हें आगे की सीट पर बैठने से कोई नहीं रोक पाएगा।'
वहीं एक यूजर ने लिखा, 'लास्ट बेंच पर बैठने वाला ही विनर बनता है।'
RRR को बॉलीवुड फिल्म बताने पर हुआ विरोध
इसके अलावा एक और विवाद हुआ है। दरअसल ऑस्कर को होस्ट करने वाले कॉमेडियन और टेलीविजन होस्ट जिमी किमेल ने इवेंट के दौरान आरआरआर को बॉलीवुड फिल्म कह दिया था। मूल रूप से तेलुगु में बनी इस फिल्म को बॉलीवुड बताने पर फैंस खासे नाराज हुए थे। एस.एस राजामौली ने खुद कहा था कि आरआरआर एक तेलुगु फिल्म है।
95वें ऑस्कर अवॉर्ड सेरेमनी में रहा भारत का दबदबा
95वें ऑस्कर अवॉर्ड सेरेमनी में इस बार भारत और बॉलीवुड छाया रहा। फिल्म RRR के गाने नाटू-नाटू ने बेस्ट ओरिजनल सॉन्ग का अवॉर्ड जीता वहीं द एलिफेंट व्हिस्परर्स बेस्ट डॉक्यूमेंट्री शॉर्ट फिल्म बनी।
ऑस्कर अवॉर्ड में भारत को कुल तीन नॉमिनेशन मिले थे। अवॉर्ड जीतने के बाद नाटू-नाटू के कंपोजर एम.एम कीरवानी भावुक हो उठे। उन्होंने कहा कि हर इंडियन प्रार्थना कर रहा था कि RRR ही ऑस्कर जीते।
पहला भारतीय गाना जिसने ऑस्कर जीता
नाटू-नाटू का ऑस्कर जीतना कई मायनों में खास है क्योंकि आखिरी बार 2008 में फिल्म 'स्लमडॉग मिलेनियर' के गाने 'जय हो' के लिए एआर रहमान को बेस्ट ओरिजिनल सॉन्ग का ऑस्कर मिला था। इसके 15 साल बाद भारत को ये अवॉर्ड मिला है। 'जय हो' गाने को ऑस्कर तो मिला, लेकिन ये ब्रिटिश फिल्म थी।
ऐसे में 'नाटू- नाटू' ऑस्कर पाने वाला पहला ऐसा गाना है जो भारतीय फिल्म का है। इसे जूनियर एनटीआर और रामचरण पर फिल्माया गया था।
ये खबरें भी पढ़ें
कभी सुसाइड करने वाले थे नाटू-नाटू के कोरियोग्राफर:कंपोजर कीरवानी बेवक्त मौत के डर से संन्यासी बने थे, बेटा है नाटू-नाटू का सिंगर
नाटू-नाटू गाने के बनने और बनाने वाले लोगों की कहानी काफी इंट्रेस्टिंग है। जिन कंपोजर एमएम कीरवानी को ऑस्कर मिला है, वो कभी असमय मृत्यु के डर से डेढ़ साल तक संन्यासी बनकर रह चुके हैं। इतना ही नहीं, वे बिना मुहूर्त देखे अपनी कार से भी नहीं उतरते। इस गाने को उन्हीं के बेटे काल भैरव ने आवाज दी है। वहीं गाने के स्टेप्स जिन पर दुनियाभर के लोग थिरक रहे हैं, उन्हें बनाने वाले कोरियोग्राफर प्रेम रक्षित भी सुसाइड करते-करते रुके थे। पूरी खबर पढ़ें